Eva Johansone

Eva Johansone (dzimusi Eva Ikstena, bijusi pazīstama arī kā Eva Ikstena-Strapcāne,  Rīgā) ir latviešu kultūras žurnāliste, filozofe un sabiedriskā darbiniece. Strādā Latvijas Televīzijā, kur vada Kultūras ziņas un dažādus lielāka un mazāka izmēra kultūras pasākumus. Darbojusies un darbojas vairākās nevalstiskās organizācijās. Ir biedrības "Ascendum" valdes locekle.

 Biogrāfija 
Dzimusi Rīgā, kaut gan vecāki — vēlākā ierēdne un Saeimas deputāte Inese Ikstena un Ēvalds Ikstens nāk no Latgales (Bērzpils pagasta). Bērnību pavadījusi Olainē, līdz pārcēlās uz Rīgu, kur mācījās 2. vidusskolā. Augstāko izglītību filozofijā ieguvusi Latvijas Universitātes Vēstures un filozofijas fakultātē (bakalaura grāds) un Viskonsinas Universitātē (maģistra grāds).

Bijusi precējusies ar žurnālistu un mūziķi Jāni Strapcānu. Šobrīd precējusies ar mākslinieku un mūziķi Voldemāru Johansonu.

Eva Johansone jau no ļoti agra vecuma darbojusies Latvijas nevalstiskajās organizācijās. Bijusi jaunākā Latvijas Jaunatnes padomes prezidente, šajā amatā rakstīja Jaunatnes likumu un jaunatnes valsts programmu.

2017. gadā Eva Johansone vadīja koru sacensību "Eirovīzijas gada koris".

 Atsauces 

Kategorija:Latvijas žurnālistes

Kategorija:Rīgā dzimušie
Kategorija:Latvijas Universitātes absolventi
Kategorija:Latvijas filozofi
Kategorija:Latvijas Televīzijas darbinieki